Robert Mohr

Robert Mohr (født 5. april 1897 i Bisterschied (Pfalz), død 5. februar 1977 i Ludwigshafen) var en tysk kriminaloversekretær ved Gestapo i München som ledet spesialkommisjonen som etterforsket de antinazistiske aktivitetene til Den hvite rose.

Han var opprinnelig utdannet skredder, men utøvet aldri dette yrket. Etter utdannelsen tjenestegjorde han som soldat i første verdenskrig, hvor han mottok Jernkorset klasse 2. Etter krigen ble han utnevnt til politibetjent av de franske okkupantene i Pfalz.

Mohr ble medlem av NSDAP i 1933, og arbeidet for Geheime Staatspolizei i München fra 1938.

Under etterforskningen av Den hvite rose forhørte han Sophie Scholl og fikk henne til slutt til å tilstå. Disse forhørene er en viktig del av filmen Sophie Scholls siste dager som kom i 2005 (i filmen spilles Mohr av Alexander Held«Alexander Held», IMDb]</ref>). Mohr hevdet i senere at han forsøkte å redde hennes liv ved å prøve å få henne til å si at broren hadde påvirket henne, og at hun selv hadde en annen mening.<ref>[https://www.mythoselser.de/texts/scholl-mohr.htm Robert Mohrs innberetning om avhørene av Sophie Scholl: Sie erkannte sofort, worauf ich hinauswollte

Scholls medfange Else Gebel fortalte i et brev at da Mohr utpå ettermiddagen kom tilbake etter sitt korte besøk i fengselet hvor Scholl skulle henrettes, var han i hatt og frakk, og «hvit som kalk». Hun spurte om søsknene Scholl og deres venn, trebarnsfaren Christoph Probst, skulle henrettes i løpet av dagen. Han bare nikket. Gebel spurte hvordan Sophie tok det, og han sa at hun var svært modig. Gebel spurte om det fantes håp om benådning. Mohr så på klokken på veggen og sa tonløst: «Tenk på henne om en halvtime.»Esther O'Reilly: ''A woman for all seasons

Senere ble han overhode for Gestapo-kontoret i Mulhouse i Elsass. Rundt 1947 satt han internert i 1-2 år hos franskmennene, og ble aldri straffeforfulgt for sine handlinger under krigen. Fra 1948 arbeidet han i den kommunale kurforvaltningen i Bad Dürkheim.Robert Mohrs innberetning om avhørene av Sophie Scholl: ''Sie erkannte sofort, worauf ich hinauswollte

 Referanser 

Kategori:Personer fra Donnersbergkreis
Kategori:Tyske politifolk
Kategori:Gestapo-personell
Kategori:Tyskere fra første verdenskrig
Kategori:Tyskere fra andre verdenskrig
Kategori:Personer tilknyttet det tredje rike
Kategori:Mottakere av Jernkorset (1914)
Kategori:Medlemmer av NSDAP (innmeldt 1933–1945)
Kategori:Tyske krigsfanger under andre verdenskrig
Kategori:Tysk militærpersonell (Hæren i Keiserrike)